cyanic-selkie/wikianc huggingface dataset:
Euroopan terrestrinen vertausjärjestelmä 1989
Vertauskehykset
ETRS89 realisaatiot ovat erisnimeltään Euroopan terrestrinen vertauskehys (lyh. ETRF, ), jossa nimen perään lisätään vuosiluku. Nämä luodaan Kansainvälisen terrestrisen vertauskehyksen (ITRF) pohjalta, jolloin ITRFxx vastaa ETRFxx, jossa xx viittaa vuosilukuun. Ensimmäinen ETRF on ETRF89 ja toistaiseksi viimeisin ETRF2005.
ETRF:ssä ilmoitetut kiintopisteiden koordinaatit eivät muutu ajan mukana mannerlaattojen liikkeiden vaikutuksesta, toisin kuin ITRF:n koordinaatit. ETRF:n koordinaatteihin liittyvät nopeudet kuvastavat vain Euraasian mannerlaatan sisäisiä muodonmuutoksia. Euroopan terrestrisiä vertauskehyksiä ylläpitää EUREF (Kansainvälisen geodesian järjestön IAG:n alakomissio SC 1.3a).
ETRFxx-koordinaatit ja -nopeudet on laskettu suoraan vastaavasta ITRFxx:sta. Vuonna 2010 EUREF:n teknillinen työryhmä EUREF-TWG suositteli, ettei ETRF2005:ä käytetä, eikä ITRF2008:n pohjalta enää luotu eo. tavalla ETRF:ää. Sen sijaan ITRF2005 ja ITRF2008 transformoitiin ITRF2000:aan, josta saatiin ETRF2000(R05) ja ETRF2000(R08).
Kun alueellinen ETRS89-realisaatio johdetaan ITRFxx:stä tai ETRFxx:sta EUREF:n hyväksymin menetelmin, sanotaan että ao. realisaatio on ETRFxx:ssä. Esimerkiksi ETRS89 ensimmäinen laaja realisaatio oli nimeltään EUREF89. Se muodostettiin vuonna 1989 suoritetulla GPS- ja VLBI-kampanjalla (EUREF89-mittauskampanja), jossa lisättiin pisteitä ETRF89:ään. EUREF89 on siis ETRF89:ssä. Vastaavasti Suomen ETRS89-realisaatio EUREF-FIN on ETRF96:ssa.
Lionell Rodriguez
Rodriguez syyllistyi 5. syyskuuta 1990 22-vuotiaan Tracy A. Geen ryöstömurhaan Houstonissa. Hänen serkkunsa James Gonzales oli todistamassa tekoa. Rodriguez pidätettiin ja hän tunnusti. Hän oli ampunut Geen ja anastanut tämän auton. Hän oli pidätyshetkellä veressä.
Rodriguez oli aiemmin saanut vankilatuomion murrosta ja kokaiinin hallussapidosta. Hän oli kotoisin Rosenbergista, Teksasista. Rodriguez tuomittiin kuolemaan. Hänet teloitettiin myrkkyruiskeella.
Don-Zheni Ekoebve
Don-Zheni Ekoebve (s. 8. syyskuuta 1992) on suomalais-venäläinen pikajuoksija. Hän edustaa HIFK-Friidrottia ja hänen valmentajinaan toimivat Anatoli Mihailov ja Margarita Mihailova.
Kalevan kisoista Ekoebve on saavuttanut pronssia 400 metrin aitajuoksusta vuonna 2016. Viestijuoksun SM-kilpailuissa hän on ollut mukana saavuttamassa 4 x 100 metrin viestijuoksusta kultaa vuonna 2012 sekä 4 x 400 metrin viestijuoksusta kultaa 2014 ja 2018 sekä hopeaa 2016. Sisäratojen SM-kilpailuista Ekoebve on saavuttanut pronssia 300 metrin aitajuoksussa 2019. 4 × 200 metrin viestissä hän on saanut kultaa vuonna 2018 ja hopeaa 2017, 4 × 300 metrin viestijuoksussa kultaa vuonna 2012 sekä 4 × 337 metrin viestissä pronssia 2019.
Ekoebve karsiutui 400 metrin aitajuoksun alkuerissä Tampereen alle 23-vuotiaiden EM-kilpailuissa 2013.
Venäläissyntyinen Ekoebve on ollut Suomen kansalainen maaliskuusta 2013 lähtien.
Nummisiilikäs
Nummisiilikäs (Coscinia cribraria) on siilikkäiden heimoon kuuluva perhoslaji.
Koko ja ulkonäkö
Nummisiilikäs on monia isoja ja värikkäitä lajeja käsittävässä heimossaan kovin vaatimattoman näköinen laji. Etusiipien pohjaväri on harmaanvalkoinen. Siiven kuvioinnin muodostaa vaihteleva määrä pieniä mustia pisteitä, jotka muodostavat neljä siiven poikki kulkevaa viivaa. Pisteiden koko vaihtelee ja joskus ne saattavat puuttua lähes kokonaan. Takasiivet ovat ruskeanharmaat, takareunastaan hieman vaaleammat. Perhosen ruumis on harmaanvalkoinen ja takaruumiin yläpinnalla on lyhyitä, tummia poikkijuovia. Siipiväli koiraalla 32–42 mm, koiraat ovat naaraita pienempiä.
Lepäävällä perhosella siivet kiertyvät selvästi ruumiin ympärille. Tällöin pitkulaisen muotonsa ja vaatimattoman värityksensä vuoksi sitä on helppo erehtyä pitämään vaikkapa jonakin koisana.
Levinneisyys ja lentoaika
Nummisiilikäs on eurooppalainen laji, jota tavataan koko Euroopassa pohjoisimpia osia lukuun ottamatta. Suomessa nummisiilikästä tavataan etelärannikolta Oulun läänin eteläosiin saakka. Lentoaika on heinäkuun alusta elokuulle.
Elinympäristö ja elintavat
Nummisiilikästä tavataan kuivilla, lämpimillä paikoilla, joilla on matalaa kasvillisuutta ja usein hiekkapitoinen maaperä. Esiintymät ovat paikallisia, mutta lämpimällä ilmalla yksittäisiä perhosia voi tavata muuallakin. Aikuiset perhoset lentävät lähellä maanpintaa. Ne ovat aktiivisia öisin ja koiraat tulevat valolle, naaraat harvemmin. Päivisin perhonen lepää kasvillisuuden joukossa. Aikuinen perhonen ei luultavasti nauti ravintoa.
Naaras munii lämpimille paikoille 100–150 munaa, jotka kuoriutuvat noin kaksi viikkoa myöhemmin. Talvehtii pienenä toukkana, joka aktivoituu jo varhain keväällä. Täysikasvuinen toukka koteloituu lähelle maanpintaa ja kotelovaihe kestää noin kolme viikkoa.
Arthur Demarest
Arthur Demarest on arkeologi ja antropologi, joka on tutkinut mm. mayojen sivilisaatiota. Hän on työskennellyt Mesoamerikassa yli 25 vuotta. Demarestia pidetään yhtenä parhaista olmeekki- ja mayakulttuurien tuntijoista.
Ura
Demarestin ensimmäinen opinahjo oli Tulanen yliopisto New Orleansissa, josta hän myös valmistui. Tämän jälkeen seurasi Harvardin yliopisto, josta hän valmistui 1981 tohtoriksi arkeologiassa ja antropologiassa. Hänet myös hyväksyttiin arvostettuun Society of Fellows -seuraan. Vuodesta 1984 lähtien Demarest on opettanut Tennesseessä Vanderbiltin yliopistossa, jossa hän on Mesoamerikan arkeologian laitoksen johtaja. Vuonna 2004 Guatemalan presidentti Óscar Berger myönsi Demarestille Orden Nacional -kunniamerkin hänen arkeologisesta työstään Guatemalassa sekä hänen ponnisteluistaan maya-alkuperäisväestön olojen parantamiseksi.
Demarest on kirjoittanut useita kirjoja sekä lukemattomia artikkeleita. Hänen kiinnostuksensa kohteisiin lukeutuvat myös inkat, atsteekit sekä antropologinen teoria.
Vuorijärvi (Ikaalinen)
Vuorijärvi on Pirkanmaalla Ikaalisissa Aivusperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vuorijärvi on osa Liesijoen aluetta.
Maantietoa
Järven pituus on 2,1 kilometriä, leveys 300 metriä ja sen pinta-ala on 58 hehtaaria. Se sijaitsee pari kilometriä Juhtimäeltä etelään ja viisi kilometriä Vahon kylästä koilliseen. Järvi on kaksiosainen ja järven pääallas on 2,0 kilometriä pitkä ja 350 metriä leveä. Pääaltaan pohjoispuoliskon länsirannasta haarautuu matala Kusiaisensalmi, joka on 450 metriä pitkä ja kapeimmillaan alle 20 metriä leveä. Se johtaa Luutalahteen, josta laskee Vuorikoski Vesajärveen. Järveen laskee kaksikymmentä ojaa tai jokea. Pohjoispäähän laskee koskena Liesijoki, joka on Liesijärven laskujoki. Eteläpään lounaisrantaan laskee Aivusjärven laskuoja. Eteläpään kaakkoisrantaan laskee Siltanevan kautta useampi suo-oja, jotka ovat usean järven ja lammen laskuojat. Tällaisia järviä ovat Tervalampi, jonka kautta laskee kaksi muutakin järveä, ja Pyydyslampi, jonka kautta laskee kahdeksan muuta järveä tai lampea. Vuorijärven eteläpäässä on matalaa, joten se on myös kivikkoinen. Sen eteläosassa sijaitsee suuri Vuorijärvensaari, joka on 300 metriä pitkä ja 80 metriä leveä.
Järven rantaviivan pituus on 8,8 kilometriä ja sen ranta on paikoin tasista metsämaata ja paikoin jyrkkärinteistä ja kallioista metsää. Vain muutamissa kohdissa ranta on suota. Rannoille on rakennettu alle 20 vapaa-ajan asuntoa, joille johtaa tiet lännessä Aivusperän teiltä ja idässä yhdystieltä 2764. Ylöjärven ja Ikaalisten välinen raja ohittaa järven etelässä 250 metrin päässä.
Virkistys
Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi.
Natriumdietyyliditiokarbamaatti
Natriumdietyyliditiokarbamaatti eli ditiokarbinatrium (C5H10NS2Na) on orgaaninen yhdiste. Sitä käytetään analyyttisenä reagenssina metallien tunnistamiseen ja eristämiseen ja kumiteollisuudessa.
Valmistus
Natriumdietyyliditiokarbamaattia valmistetaan synteettisesti hiilidisulfidin, dietyyliamiinin ja natriumhydroksidin välisellä reaktiolla.
Käyttö
Natriumdietyyliditiokarbamaatti muodostaa kelaatteja useiden metallien, kuten kuparin, mangaanin, nikkelin, koboltin, raudan, lyijyn, vismutin, arseenin, seleenin ja telluurin kanssa. Muodostuvia komplekseja voidaan käyttää näiden metallien määrittämiseen spektrometrisesti ja eristämiseen seoksista. Kompleksit liukenevat huonosti veteen, mutta paremmin orgaanisiin liuottimiin ja tämän vuoksi yhdistettä voidaan käyttää raskasmetallien saostamiseen vedestä.
Natriumdietyyliditiokarbamaattia käytetään luonnon- ja nitriilikumeissa säilyvyyttä parantavana aineena ja valmistuksessa radikaalien poistamiseen sekä vulkanoinnin kiihdyttimenä.
Elmo Koivunen
Elmo Petteri Koivunen (s. 3. elokuuta 1994 Espoo) on suomalainen kilpakävelijä. Hän edustaa Esbo Idrottsföreningiä ja hänen valmentajanaan toimii Ursula Koivunen.
Kalevan kisoista Koivunen on saavuttanut hopeaa 20 kilometrin kävelystä vuosina 2016 ja 2018. Lisäksi hän on ollut mukana viestijuoksun SM-kilpailuissa voittamassa neljää kultaa (2015, 2016, 2017 ja 2018) sekä kahta hopeaa (2013, 2014) 3 × 3 000 metrin kävelyviestistä. Sisäratojen SM-kilpailuissa Koivunen on voittanut kultaa 5 000 metrin kävelyssä vuonna 2018.
Koivunen sijoittui 10 000 metrin kävelyssä 19:nneksi Rietin alle 20-vuotiaiden EM-kilpailuissa 2013.
Leinon rautatieasema
Leinon rautatieasema oli rautatieliikennepaikka Suomussalmen kunnassa rataosalla Kontiomäki–Taivalkoski. Liikennepaikka sijaitsee Pesiökylän ja Taivalkosken asemien puolivälissä yhdystien 8980 ja Taivalkosken radan risteyskohdan pohjoispuolella, noin seitsemän ja puolen kilometrin päässä Näljängän Leinokylästä koilliseen Pyhäkylän suuntaan.
Liikennepaikka otettiin käyttöön 1. tammikuuta 1959, kun Vääkiön ja Leinon välinen rata avattiin liikenteelle. Henkilöliikenne alkoi marraskuussa 1959, kun rataa jatkettiin Taivalniskaan. Henkilöliikenne lakkautettiin 23. toukokuuta 1982. Leino säilyi miehitettynä vuoteen 1993 saakka ja tavaraliikenne lakkautettiin 1. helmikuuta 1999. Liikennepaikka lakkautettiin lopullisesti 9. tammikuuta 2005, mutta käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana.
Liikennepaikalla on pääraiteen lisäksi yksi läpiajettava sivuraide sekä kuormausraide ja puutavarankuormauskenttä. Vuonna 1958 valmistunut asemarakennus sijaitsee kallioleikkauksessa ratapihan eteläpäässä.
Ammunta kesäolympialaisissa 1988 – miesten trap
Olympiahaulikko (nykyinen trap) ammuttiin 20. syyskuuta. Kilpailun voitti Neuvostoliiton Dmitri Monakov.
Välierävaiheen jälkeen kilpailua johtivat Monakov ja Tšekkoslovakian Miroslav Bednařík tuloksella 197. Finaalissa he molemmat ampuivat täydet 25 kiekkoa ja joutuivat uusintaan yhteistuloksella 222. Siinä Monakov oli parempi 8–7. Pronssista uusivat kolme miestä, jotka olivat ampuneet tuloksen 219. Lopulta 3. sijan vei Belgian Franz Peeters. Suomea lajissa edustivat Matti Nummela ja Timo Nieminen. Nummela sijoittui kahdeksanneksi ja Nieminen jaetulle 43. sijalle.
Andrei Aramnau
Andrei Mikalajevitš Aramnau (,, (s. 17. huhtikuuta 1988 ) on valkovenäläinen painonnostaja. Hän kilpailee 105 kilogramman painoluokassa.
Vuonna 2007 Aramnau voitti Chiang Main MM-kisoissa kultaa tempauksessa tuloksella 195 ja yhteistuloksella 423, ja saavutti hopeaa työntötuloksella 228. Seuraavana vuonna Pekingin olympialaisissa hän voitti olympiakultaa uudella maailmanennätysyhteistuloksella 436) . Hän teki uudet maailmanennätykset sekä tempauksessa (200) että työnnössä (236). Hänellä on myös lukuisia mitaleita nuorempien ikäluokkien kansainvälisistä arvokilpailuista-
Spun
Spun on muusikko Keller Williamsin kolmas studioalbumi, joka julkaistiin vuonna 1998.
Keskus (Lappeenranta)
thumb|[[Lappeen Marian kirkko]]
Keskus on Lappeenrannan kaupunginosa ja tilastoalue. Se sijaitsee nimensä mukaisesti kaupungin keskustassa.
Pieni osa Keskuksesta sijaitsee Lappeenrannan satamassa Kaupunginlahden rannalla. Myös satamatori ravintolalaivoineen kuuluu kaupunginosaan. Kaupunginosan kaupallisiin palveluihin kuuluvat muun muassa kauppakeskukset Armada, Opri ja Weera.
Keskuksen asuinrakennukset ovat eri aikakausien kerrostaloja. Keskuksen tilastoalueella on 828 asukasta.
Keskuksen rajoina toimivat Torikatu, Vallikatu ja satama pohjoisessa, Kirkkokatu idässä, Gallerianraitti ja Oksasenkatu etelässä ja Taipalsaarentie lännessä. Kaupungin vanha pääkatu Kauppakatu halkoo kaupunginosaa. Keskuksen naapurikaupunginosia ovat Linnoitus, Kylpylä, Peltola, Tykki–Kiviharju, Leiri ja Pallo–Tyysterniemi.
Aiheesta muualla
61.05875°N, 28.18594°W
Ethel Smyth
thumb|right|Ethel Smyth
Ethel Mary Smyth (22. huhtikuuta 1858 Lontoo – 9. toukokuuta 1944 Woking, Surrey) oli brittiläinen säveltäjä ja feministi. Hän oli tyyliltään monipuolinen, joten sävellykset vaihtelevat perinteisistä kokeileviin.
Smyth lähti vuonna 1877 Saksaan ja opiskeli Leipzigin konservatoriossa. Hän sai lisäksi yksityisopetusta Heinrich von Herzogenbergiltä ja Johannes Brahmsilta. Muita merkittäviä säveltäjiä, jotka Smyth tapasi, olivat muiden muassa Antonín Dvořák, Pjotr Tšaikovski, Edvard Grieg ja Clara Schumann. Hän sai ensimmäisen kerran merkittävää huomiota säveltämällään D-duurimessulla (1893).
Smythin keskeistä tuotantoa edustavat hänen oopperansa. Niistä toinen, Der Wald, kantaesitettiin Berliinissä vuonna 1902. Se esitettiin lisäksi Metropolitan-oopperassa ensimmäisenä siellä tuotettuna naisen säveltämänä oopperana. Tunnettu on myös ooppera The Wreckers (1906). Kuuden oopperan ohella Smythin tuotannossa on runsaasti orkesterille laadittuja teoksia. Smyth sävelsi naisten äänioikeutta ajaneiden kunniaksi teoksen The March of the Women. Hän joutui jopa vangituksi aktivisminsa johdosta. Smythin D-duurimessun innoittamana George Bernard Shaw totesi luopuneensa vanhasta uskomuksesta, että nainen ei voisi tehdä "miehen työtä" taiteissa ja muilla elämänaloilla. Smyth kirjoitti moniosaisen omaelämäkertateoksen Impressions That Remained (1919–1940).
Läykkälänlahti
Läykkälänlahti on Ikaalisten 8. kaupunginosa. Se rajoittuu pohjoisessa Pirkantiehen, idässä Silkintiehen, etelässä Kolmostiehen ja lännessä Kyrösjärveen. Kaupunginosassa sijaitsee Kauppakeskus Komppi.
Kyrkoby folkskola
Kyrkoby folkskola voi tarkoittaa seuraavia kansakouluja:
Sintriváni/Ékthesin metroasema
Sintriváni/Ékthesi ( eli Σταθμός Σιντριβάνι/Έκθεση, Stathmós Sintriváni/Ékthesi) on Thessalonikin metron asema Linjalla 1 (punainen) ja Linjalla 2 (sininen). Se sijaitsee Thessalonikin keskustan itäosassa. Aseman nimen alkuosa viittaa läheiseen Plateía Sintrivaníou -aukioon ja sen suihkulähteeseen (sintriváni), ja loppuosa läheiseen Thessalonikin messukeskukseen.
Ares (Xena)
Ares on kuvitteellinen hahmo yhdysvaltalaisissa draamasarjoissa Xena: soturiprinsessa ja Hercules. Ares on sodanjumala joka havittelee Xenaa rakastajattarekseen. Osaa näytteli Kevin Smith.
Alkuperäinen Ares kuuluu antiikin Kreikan mytologiaan.
Venizéloun metroasema
Venizélou ( eli Σταθμός Βενιζέλου, Stathmós Venizélou) on Thessalonikin metron rakenteilla oleva asema Linjalla 1 (punainen) ja Linjalla 2 (sininen). Se sijaitsee Thessalonikin ydinkeskustassa ja voidaan nähdä metron eräänlaisena keskusasemana. Asema on saanut nimensä siitä, että se sijaitsee Elefthérios Venizéloksen mukaan nimetyllä Eleftheríou Venizélou -kadulla.
Metroasema on tarkoitus avata vuonna 2023. Seuraava asema luoteeseen on Dimokratías ja kaakkoon Agía Sofía.
Purjehdus kesäolympialaisissa 2008
100px|right Vuoden 2008 kesäolympialaisten purjehdus järjestettiin 9.−21. elokuuta 2008 Qingdaossa Kiinassa. Purjehdus oli kesäolympialaisten ohjelmassa 24:ttä kertaa. Miehet ja naiset kilpailivat neljässä lajissa. Lisäksi ohjelmassa oli kolme avointa luokkaa.
Keskikylän kansakoulu
Keskikylän kansakoulu voi tarkoittaa seuraavia kansakouluja:
Voúlgarin metroasema
Voúlgari ( eli Σταθμός Βούλγαρη, Stathmós Voúlgari) on Thessalonikin metron rakenteilla oleva asema Linjalla 1 (punainen). Se sijaitsee lähellä samannimistä katua Thessalonikin varsinaisen kaupunkialueen eteläosassa.
Kurtinjärvi
Kurtinjärvi on melko pieni järvi Kurtin kylässä Taivalkoskella, noin 15 kilometriä etelään Taivalkosken kuntakeskuksesta. Kurtin kylä on keskittynyt pääasiassa järven länsirannalle. Seututie 800 kulkee kylän halki sivuten järven länsirantaa, ja lakkautettu Pesiökylän–Taivalkosken rautatie sivuaa järven itärantaa.
Järveen laskee useita pieniä virtavesiä, joista huomattavin on järven pohjoisosan Joensuunlahteen laskeva Kortejoki. Järven laskujoki on pohjoisosasta pohjoiseen virtaava Oudonjoki.
Dominik Bokk
Dominik Bokk (s. 3. helmikuuta 2000 Schweinfurt, Saksa) on saksalainen jääkiekkoilija, joka pelaa lainalla Saksan DEL-liigajoukkue Löwen Frankfurtissa NHL-seura Carolina Hurricanesin organisaatiosta. St. Louis Blues varasi Bokkin ensimmäisellä kierroksella 25. pelaajana NHL:n varaustilaisuudessa 2018. Hän on pelipaikaltaan oikea laitahyökkääjä. Bokk laukoo oikealta.
Seuraura
6-vuotiaana jääkiekkoilun aloittanut Bokk on ERV Schweinfurtin kasvatti. Hän siirtyi 14-vuotiaana Kölner EC:n junioreihin kaudeksi 2014–2015. Bokk jakoi koko C-nuorten Schüler-BL:n pudotuspelien pistepörssin voiton joukkuetoverinsa Erik Betzoldin kanssa tehoilla 5+3=8. Hän voitti kauden päätteeksi sarjan mestaruuden. Kaudella 2016–2017 Bokk jakoi tehoilla 34+37=71 Kölnin U19-junioreiden sisäisen pistepörssin voiton Dani Bindelsin kanssa. He jakoivat koko Deutsche Nachwuchsligan pistepörssin kolmannen sijan. Bokk oli pudotuspeleissä joukkueensa paras maalintekijä ja hän jakoi Kölnin sisäisen pistepörssin voiton Dani Bindelsin kanssa. Bokk voitti kauden päätteeksi DNL:n mestaruuden. Hänet valittiin sarjan vuoden hyökkääjäksi.
WHL-joukkue Prince Albert Raiders varasi Bokkin yhdeksäntenä pelaajana CHL:n varaustilaisuudessa 2017. 17-vuotias Bokk siirtyi kaudeksi 2017–2018 kuitenkin Ruotsiin Växjö Lakers HC:n J18-junioreihin. Hän pelasi suurimman osan kaudestaan kuitenkin seuran J20-junioreissa, joiden paras pistemies ja syöttäjä Bokk oli tehoilla 14+27=41. Bokk oli joukkueen paras pistemies myös pudotuspeleissä tehoilla 5+6=11, joilla hän jakoi pistepörssin toisen sijan MODO Hockeyn Tim Wahlgrenin kanssa edellään vain Örebro HK:n Carl Wassenius. Bokk voitti kauden päätteeksi J20 SuperElitin hopeaa.
Bokk debytoi kauden 2017–2018 aikana myös seuran SHL-joukkueessa, jossa hän pelasi 15 runkosarjaottelua tehopistein 1+1=2 sekä kolme Mestarien liigan ottelua tehopistein 1+1=2. Hän teki SHL-debyyttinsä 21. lokakuuta 2017 vieraissa Luleå HF:ää vastaan. Bokk sai ottelussa jääaikaa 3.41 minuuttia. Ensimmäisen SHL-maalinsa hän teki kolmannessa ottelussaan 3. marraskuuta 2017 vieraissa Rögle BK:ta vastaan. Saman vuoden jouluaatonaattona Bokk teki Lakersin kanssa kevääseen 2019 asti ulottuvan SHL-sopimuksen. Hän voitti kauden aikana CHL-hopeaa.
St. Louis Blues varasi Bokkin ensimmäisellä kierroksella 25. pelaajana NHL:n varaustilaisuudessa 2018. Hän teki jo samana kesänä heinäkuussa seuran kanssa kolmivuotisen tulokassopimuksen. Bokk pelasi kauden 2018–2019 vielä kuitenkin Växjö Lakersin SHL-joukkueessa, jossa hänen varsinainen tulokaskautensa toi 47 runkosarjaottelussa tehot 8+15=23 ja kuudessa playoff-ottelussa tehot 2+1=3. Neljässä CHL-ottelussa Bokk jäi ilman tehopisteitä.
Toukokuussa 2019 St. louis Blues lainasi Bokkin SHL:ään vielä myös kaudeksi 2019–2020, kun jolloin hän siirtyi lainasopimuksella Rögle BK:n riveihin. Joukkuetta valmentaa Bokkille Växjö Lakersin J20-junioreista tuttu Cam Abbott. Syyskuussa Blues kauppasi hänet, puolustaja Joel Edmundsonin ja kesän 2021 seitsemännen kierroksen varausvuoron Carolina Hurricanesiin vaihdossa puolustaja Justin Faulkiin ja kesän 2020 viidennen kierroksen varausvuoroon. Bokk jatkoi pelaajakaupan jälkeen pelejään suunnitellusti lainalla Röglessä. Syyskuussa Hurricanes lainasi hänet toistaiseksi voimassa olevalla sopimuksella kotimaansa DEL-joukkue Krefeld Pinguineen, kunnes NHL:n harjoitusleirit alkavat. Koska DEL-kauden aloituspäivämäärä ei kuitenkaan ollut tiedossa vielä lokakuussa, Bokk päätti siirtyä lainalle Ruotsiin SHL-liigan Djurgårdens IF:ään. Hänen lainasopimuksensa oli alun perin tarkoitus kestää kauden 2020–2021 loppuun. Bokk ei kuitenkaan onnistunut vastaamaan hänen kohdistuneisiin odotuksiin ja hän teki 20 ottelussa vain tehot 2+1=3, kunnes tammikuussa 2021 Bokkin lainasopimus purettiin. Seuraavana päivänä hänen vahvistettiin siirtyvän AHL-joukkue Chicago Wolvesin vahvuuteen.
Maajoukkueura
Bokk pelasi alle 20-vuotiaiden MM-kilpailuissa vuonna 2020, jolloin hän oli Saksan paras pistemies ja syöttäjä tehoilla 6+2=8. Valmennus valitsi Bokkin joukkueensa turnauksen yhdeksi kolmesta parhaasta pelaajasta. Hänet valittiin myös sekä Tšekkiä vastaan pelatun alkulohkon ottelun että kolmannen Kazakstania vastaan pelatun karsintasarjan ottelun päätteeksi Saksan ottelun parhaaksi pelaajaksi. Bokk pelasi myös alle 20-vuotiaiden IA-divisioonan MM-kilpailuissa vuosina 2018 ja 2019, joista jälkimmäinen turnaus päättyi kultaan ja sarjanousuun pääsarjatasolla ja ensimmäinen turnaus pronssiin. Hän toimi vuoden 2019 turnauksessa Saksan varakapteenina. Bokk voitti koko turnauksen piste- ja syöttöpörssin tehoilla 1+7=8.
Bokk pelasi myös alle 18-vuotiaiden IA-divisioonan MM-kilpailuissa vuonna 2017, jolloin hän voitti tehoilla 7+3=10 koko turnauksen maalipörssin sekä jakoi pistepörssin toisen sijan Norjan Robin Haglund Mathisenin kanssa edellään vain Norjan Mathias Emilio Pettersen.
Saksan A-maajoukkueessa Bokk on pelannut kuusi ottelua tehden kuusi syöttöpistettä. Hän teki A-maajoukkuedebyyttinsä Euro Hockey Challengessa 11. huhtikuuta 2019 Kaufbeurenissa Slovakiaa vastaan. Bokk merkittiin Saksan kolmosketjun oikeaan laitaan Marc Michaelisin ja Parker Tuomien viereen. Hän sai joukkueensa 2–1-voittoon päättyneessä ottelussa syöttöpisteen Saksan molempiin maaleihin.
Diana Lynn
Diana Lynn (oik. Dolores Loehr, 5. heinäkuuta 1926 Los Angeles, Kalifornia – 18. joulukuuta 1971 Los Angeles) oli yhdysvaltalainen näyttelijä. Hän oli musikaalinen lahjakkuus ja soitti pianoa ammattimaisesti jo kymmenvuotiaana. Lynnin ensiesiintymisen valkokankaalla oli soittajana 12-vuotiaana elokuvassa Me soittoniekat vuonna 1939. Seuraavan elokuvansa jälkeen hän solmi pitkäaikaisen sopimuksen Paramount Picturesin kanssa. Lynn näytteli muun muassa elokuvassa Kadettiheila vuonna 1942. 1950-luvun puolessavälissä Lynn siirtyi näyttelemään teatteriin ja televisioon. Teatterissa hän näytteli muun muassa naispääosassa näytelmässä The Moon Is Blue, jota esitettiin Los Angelesissa ja Lontoossa. Broadwayllä hän näytteli vuonna 1963 näytelmässä Mary, Mary. Lynn on saanut kaksi tähteä Hollywood Walk of Famelle.
Pardubice
Pardubice  on kaupunki Elbejoen varrella Pardubicen läänissä Tšekissä. Kaupungin asukasluku on 89 892 (2009). Pardubice sijaitsee 104 kilometriä itään Prahasta. Se on Pardubicen läänin keskus.
Pardubice on perustettu vuonna 1340, mutta siellä on sijainnut luostari jo 1200-luvun alkupuolella. Kaupungissa on edelleen laaja vanha kaupunki renessanssirakennuksineen ja entisöity keisarillinen linna.
Kaupungissa on kemianteollisuutta, mukaan lukien Synthesie Pardubice, joka tunnetaan Semtex-räjähteestään.
Kaupungin jääkiekkojoukkue HC Pardubice voitti Extraligan kaudella 2004–2005 ja on muun muassa Dominik Hašekin ja Milan Hejdukin kasvattajaseura.
Kivistön kansakoulu
Kivistön kansakoulu voi tarkoittaa seuraavia kansakouluja:
Kallion kansakoulu
Kallion kansakoulu voi tarkoittaa seuraavia kansakouluja:
Hải Dương
Hải Dương on kaupunki Vietnamin pohjoisosassa, samannimisen maakunnan pääkaupunki. Vuonna 1999 kaupungissa oli noin 112 000 asukasta.
Hill Climb Racing
Hill Climb Racing on suomalaisen Fingersoftin Androidille, iOS:lle ja Windows Phonelle kehittämä ajopeli, joka julkaistiin vuonna 2012. Ensimmäisen vuoden aikana ilmestymisestä sitä ladattiin yli sata miljoonaa kertaa.
Breathe
Breathe voi tarkoittaa jotain seuraavista:
Saarimäen kansakoulu
Saarimäen kansakoulu voi tarkoittaa seuraavia kansakouluja:
Hill Climb Racing
Peliä ladattiin Androidille yli kymmenen miljoonaa kertaa, ja iPhonelle yli neljä miljoonaa kertaa marraskuuhun 2012 mennessä. Syyskuuhun 2021 mennessä peliä oli ladattu yhteensä jo yli 500 miljoonaa kertaa. Peli julkaistiin marraskuussa 2013 myös Windows Phonelle.
Pelin idea
Pelissä on ideana ajaa mäkistä rataa ajoneuvolla niin pitkälle, kuin on suinkin mahdollista. Ratoja ja ajoneuvoja on monenlaisia. Ajoneuvoista esimerkkeinä jeeppi, rekka, traktori, kuuauto ja crossipyörä. Radoista esimerkkeinä luola, kuu, muta-allas, eksoplaneetta ja maaseutu.
Yara International
Yara International ASA on norjalainen, pääasiassa lannoitteita valmistama yritys, joka on yksi maailman suurimmista typpilannoitteiden valmistajista. Yara International valmistaa noin neljänneksen Euroopassa tuotetuista lannoitteista. Yara eriytettiin Norsk Hydrosta 25. maaliskuuta 2004 omaksi pörssiyhtiökseen. Sen muodostivat Norsk Hydron aiemmat kaksi divisioonaa: Hydro Agri sekä Hydro Gas & Chemicals.
Vuonna 2007 Suomen valtio myi omistamansa Kemira Growhow Oy:n osakkeet Yara Internationalille, joka lunasti sen jälkeen muiden omistamat osakkeet yhtiössä. Integraation myötä Kemira GrowHow jatkoi toimintaansa Yara Internationalin tytäryhtiönä nimellä Yara Suomi.
Kurtin rautatieasema
Kurtin rautatieasema oli rautatieliikennepaikka Kurtin kylässä Taivalkosken kunnassa rataosalla Kontiomäki–Taivalkoski. Liikennepaikka avattiin liikenteelle 1. joulukuuta 1959 ja lakkautettiin lopullisesti 9. tammikuuta 2005. Tavaraliikenne oli lakkautettu jo 1. joulukuuta 1968 ja henkilöliikenne 23. toukokuuta 1982. Käytännössä liikennepaikka on ollut lakkautettuna 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana.
MPDT
thumb|Taiteilijan näkemys MPD-rakettimoottorista MPDT:stä.
MPDT eli MPD-rakettimoottori on kehitteillä oleva magnetoplasmadynaaminen rakettimoottori joka sopii käytettäväksi planeettain välisessä avaruudessa. Tästä moottorityypistä käytetään myös nimeä LFA eli Lorentzin voimaan pohjautuva kiihdytin. MPDT:ssä ajoaine ionisoidaan kiihdytinkammiossa ja poistetaan moottorista Lorenzin voimalla kiihdyttäen. Lorenzin voima syntyy, kun plasmaksi ionisoitu ajoaine ja sitä ympäröivät magneettikentät vuorovaikuttavat keskenään. MPDT muistuttaa jonkin verran VASIMR:tä. MPD:n etuina on mm. suhteellisen suuri työntövoima. Moottorin ajokyky on miltei sama kuin planeettainvälisessä avaruudessa käytettyjen nesterakettien. Miinuksia ovat elektrodien kulumineen ja ehkä se, että litium on paras polttoaine, ei vety.
Kurtin rautatieasema
Nykyisin Kurtin asema-alueella ei ole enää ratapihaa, vaan ainoastaan pääraide. Liikennepaikka on merkitty liikennepaikkamerkein, ja se toimi viimeisinä vuosinaan ainoastaan liikenteenohjaukseen liittyvänä luvankysymis- ja ilmoittautumispaikkana.
Kriketin Euroopan-liiga
Kriketin Euroopan-liiga on vuonna 1996 käynnistynyt sarja, jossa ratkaistaan kahden vuoden välein kriketin Euroopan mestaruus.
Hải Dương
Hải Dương sijaitsee Punaisenjoen kahden sivujoen, Thia Binhin ja Ke Satin, yhtymäkohdassa noin 60 km Hanoista itään. Kaupunki pyrkii kehittymään osaksi Hanoin työssäkäyntialuetta. Siellä on 17 alakoulua, 13 yläkoulua ja kuusi jatkokoulua sekä ammatillisia oppilaitoksia.
Hill Climb Racing
Jatko-osa
Jatko-osa Hill Climb Racing 2 julkaistiin Android-käyttöjärjestelmälle 28. marraskuuta 2016. iOS:lle peli julkaistiin joulukuussa 2016. Pelissä on 24 kulkuneuvoa ja 30 rataa.
Thomas Cavendish
Thomas Cavendish (19. syyskuuta 1560 – toukokuu 1592) oli tutkimusmatkailija ja kaapparikapteeni josta käytetään nimitystä "The Navigator", sillä hän oli ensimmäinen, joka tarkoituksellisesti lähti maailmanympäripurjehdukselle. Vaikka häntä ennen olivat lähteneet matkaan Magalhãesin, Loaisan, Draken ja Loyolan retkikunnat, lähtiessään heillä ei ollut ajatuksena maailman ympäri purjehtiminen. Rikastuttuaan ensimmäisestä maailmanympäripurjehduksesta hän lähti toiselle mutta ei ollut yhtä onnekas vaan kuoli merellä 32-vuotiaana.
Valoissa
Valoissa on pop/rock-yhtye Indican neljäs studioalbumi, joka ilmestyi 17. syyskuuta 2008.
Albumi meni ilmestymisviikollaan suoraan Suomen virallisen albumilistan sijalle 3, mikä on Indican korkein sijoitus listalla. Albumin tuotti Nightwish-yhtyeen kosketinsoittaja ja säveltäjä Tuomas Holopainen. Indica toimi edeltävänä talvena Nightwishin Pohjoismaan konserteissa lämmittelijänä.
Albumin ensimmäisenä singlenä julkaistiin kappale Pahinta tänään, toisena albumin nimikkoraita Valoissa ja viimeisenä 10h myöhässä. Kaikkiin singleihin kuvattiin musiikkivideot.
Kriketin Euroopan-liiga
Euroopan-liigan voittajat
ECB = England and Wales Cricket Board 4. divisioona ennen vuotta 2006 tunnettiin nimellä ECC Representative Tournament- 3. divisioona 2005 -> Affiliates Championship ja aiemmin ECC Trophy
Gammayökkönen
Gammayökkönen (Autographa gamma) on metalliyökkösiin lukeutuva, keskikokoinen perhoslaji.
Koko ja ulkonäkö
Gammayökkösen lisäksi suvussa Autographa on myös muita, huomattavan samannäköisiä lajeja. Nimensä gammayökkönen on saanut etusiivessä olevasta vaaleasta kreikkalaisten kirjainten gammaa tai pientä y-kirjainta muistuttavasta kuviosta. Etusiivet ovat tummanruskeat ja niissä on monimutkaista kuviointia, jonka tarkoituksena on perhosen piilottaminen saalistajilta. Sisempi ja ulompi poikkiviiru ovat vaaleat ja selvästi mutkittelevat. Etusiiven keskiosa on tummavarjosteinen kuten myös melko heikosti erottuvan tumman aaltoviirun sisäreuna. Ruskeanharmaissa takasiivissä on melko selvärajainen tumma reunus ja tummat siipisuonet. Takasiipien väritys erottuu hyvin myös lentävällä perhosella. Levätessään perhonen pitää siipiään kattolaskuisesti eli harjakattoa muistuttavassa asennossa ruumiin sivuilla. Siipiväli on 36–43 mm.
Toukka on noin 3 cm pitkä, vaaleanvihreä ja sillä on vaaleat sivujuovat. Toukan päässä on selvästi erottuva tumma juova.
Levinneisyys ja lentoaika
Gammayökkönen on levinneisyydeltään afrikkalainen ja eteläeurooppalainen laji ja vakituisella elinalueellaan sitä tavataan lähes ympäri vuoden. Ahkerana vaeltajana se esiintyy laajalti vakituisen elinalueensa ulkopuolella ja Suomessakin lajia tavataan kesäviipyjänä vuosittain koko maassa Lappia myöten. Joinakin vuosina lajilla saattaa olla myös pieni talvehtiva kanta. Koska perhosen esiintyminen riippuu vaelluksista, lajin runsaudessa on huomattavan suuria vuosittaisia eroja. Ensimmäiset gammayökköset lentävät Suomeen keväällä ja suurin osa syyskesällä ja syksyllä tavattavista yksilöistä osa on näiden keväällä saapuneiden perhosten täällä syntyneitä jälkeläisiä.
Lajin levinneisyys kattaa koko Euroopan, Pohjois-Afrikan, Lähi-idän ja Aasian pohjoisosat aina Tyynellemerelle saakka. Sitä tavataan myös Färsaarilla ja Islannissa. Suomessa perhosia tavataan kahtena sukupolvena, joista vähälukuisempi ensimmäinen polvi on lennossa toukokuulta heinäkuulle ja toinen, yksilömäärältään selvästi suurempi heinäkuusta lokakuulle.
Elinympäristö ja elintavat
Gammayökkösen voi tavata lähes missä tahansa ympäristössä, mutta parhaiten laji viihtyy avoimilla niityillä ja tienpientareilla ja perhonen vierailee ahkerasti kukilla. Ainoastaan tiheissä metsissä perhosia ei juuri tapaa. Monista muista yökkösistä poiketen gammayökkönen on aktiivinen yön lisäksi myös päiväsaikaan. Laji lentää helposti kirkkaiden valojen luokse ja tulee monia sukulaisiaan helpommin myös makealla nesteellä kostutetulle syötille.
Esiintyessään runsaana, gammayökkösen toukat aiheuttavat viljelyskasveille huomattavia vahinkoja. Suomessa taloudellisesti huomattavia vahinkoja on tapahtunut ainakin vuosina 1922 ja 1946 sekä 2018. Alueilla, joilla laji talvehtii, se talvehtii pienenä toukkana. Kotelo on löyhässä kotelokopassa ravintokasvin yhteensidottujen lehtien välissä.
Ravinto
Toukka kelpuuttaa ravinnokseen varsin laajan kirjon eri kasvilajeja. Näihin kuuluvat muiden muassa monet hernekasvit ja kaalit.
Tarmo (kauppaketju)
thumb|375px|Asiamiespostina toimiva Tarmo-lähikauppa [[Kurikka|Kurikan Koskuella, entisen Jalasjärven kunnan alueella]] Tarmo oli suomalainen vähittäiskauppaketju, jossa oli mukana runsaasti myymälätilaltaan pieniä lähikauppoja ympäri Suomen, erityisesti pienemmissä taajamissa, joista muut vähittäisliikkeet ovat vetäytyneet. Ketju perustettiin vuonna 1993, kun eräät Tukon T-kauppiaat eivät halunneet siirtyä Spar-ketjun alle. Vuonna 2000 ketjuun kuului 470 myymälää, vuonna 2012 alle 300 myymälää, vuonna 2020 n. 33 myymälää. Ketjun taustalla on niiden tukkukauppana toimiva Wihuri Oy Aarnion Metro.
Aseman kansakoulu
Aseman kansakoulu voi tarkoittaa seuraavia kansakouluja:
Jokivarren kansakoulu
Jokivarren kansakoulu voi tarkoittaa seuraavia kansakouluja:
Onan kieli
Onan eli selknamin kieli oli onien puhuma kieli, jota puhuttiin Argentiinan Tulimaassa. Vuonna 1991 kielellä oli vielä jäljellä kaksi sitä äidinkielenään puhuva henkilöä, mutta se on myöhempien arvioiden mukaan luultavasti jo hävinnyt, vaikka varmuutta asiasta ei ole. Kielen on korvannut käytöstä espanjan kieli.
Ona kuuluu chonkieliin ja sen läheisin sukulaiskieli on haush. Onalla lasketaan olevan kaksi murretta.
Kielellä ei ole kirjallista muotoa.
Konsonantit
Lähde:
Vokaalit
Kaikki vokaalit voivat esiintyä niin lyhyinä kuin pitkinäkin.
Lähde:
Tridacna rosewateri
Tridacna rosewateri on jättiläissimpukkalaji. Se elää luonnossa vain Mauritiuksen lähivesillä Intian valtameressä. Laji on kuvattu tieteellisesti vuonna 1991.
Ulkonäkö ja koko
Tridacna rosewateri on pienimpiä jättiläissimpukkalajeja; se kasvaa korkeintaan 15–20 cm pitkäksi. Sillä on kaksiosainen, voimakkaan poimullinen kuori, joka on ohuempi kuin sukulaislajeilla. Kuoren ulkopintaa peittävät ohuet, hyllymäiset suomut. Suomuisen kuoren takia se muistuttaa sukulaislajia Tridacna squamosa. Kuoren välistä työntyy esille hyllyvä vaippa, jonka keskellä törröttää putkimainen hylkyaukkoa ympäröivä suuosa. Toinen huomamattomampi aukko liittyy veden sisäänvirtaukseen.
Yleisurheilun sisäratojen Suomen-mestaruuskilpailut 1979
Yleisurheilun sisäratojen Suomen-mestaruuskilpailut järjestettiin vuonna 1979 Espoossa 10.–11. helmikuuta. Kilpailut olivat avoimet eli myös ulkomaiset urheilijat saivat osallistua. Moniotteluiden mestaruuksista kilpailtiin Turussa 17.–18. helmikuuta.
Reijo Ståhlbergin kuulantyönnön voittotulos 20,54 metriä oli uusi sisäratojen Suomen-ennätys.
Asemanseudun kansakoulu
Asemanseudun kansakoulu voi tarkoittaa seuraavia kansakouluja:
Portugalin Macao
Portugalin Macao tarkoittaa Macaota Portugalin vallan alla, ensiksi Portugalin siirtomaana, sitten Portugalin merentakaisena alueena, ja lopulta Portugalin autonomisena alueena vuodesta 1557 vuoteen 1999. Macao oli ensimmäinen ja viimeinen eurooppalainen siirtomaa Kiinassa.
Historia
Portugalilaiset kauppiaat saapuivat Macaoon ensimmäisen kerran 1500-luvulla. Portugalin kuningaskunta vuokrasi Macaon Kiinan keisarikunnalta kauppasatamaksi vuonna 1557. Portugalilaiset hallitsivat Kiinalle kuuluvaa kaupunkia vuoteen 1887, jolloin Macaosta tuli kuningaskunnan siirtomaa. Vuoden 1974 neilikkavallankumouksen jälkeen Portugali luopui lähes kaikista siirtomaistaan ja vuonna 1976 Macaosta tuli ”kiinalainen alue Portugalin hallinnon alaisuudessa”. Macaon täysivaltaisuus annettiin takaisin Kiinalle 20. joulukuuta 1999.
Catalunyan metroasema
Catalunya on Barcelonan metron linjojen 1, 3, 6 ja 7 asema, joka sijaitsee Plaça de Catalunya -aukiolla aivan kaupungin keskustassa. Se on Barcelonan joukkoliikenteen solmukohta, jonka kautta myös suuri osa suurkaupunkialueen bussiliikenteestä ja lähijunista kulkee.
Puolimatkan kansakoulu
Puolimatkan kansakoulu voi tarkoittaa seuraavia kansakouluja:
Kaipolan kansakoulu
Kaipolan kansakoulu voi tarkoittaa seuraavia kansakouluja:
Alegro
Kauppakeskus Alegro sijaitsee Alfragideissa, Amadorassa, Lissabonin lähellä. Kauppakeskus avattiin marraskuussa 2007. Kauppakeskuksen omistaa Auchan ja Immochan, joka on Auchan-ryhmittymän liiketilojen hallintaan keskittynyt yhtiö.
Kauppakeskus Alegron kerrospinta-ala on 39 000 neliömetriä ja kauppakeskuksessa sijaitsee noin 122 liikettä. Kauppakeskuksessa on muun muassa ravintolamaailma ja Jumbo-hypermarketketju.
Kulkuyhteydet
Parhaiten kauppakeskukseen pääsee autolla.
Aiheesta muualla
38.72778°N, -9.21889°W
Haarajoen kansakoulu
Haarajoen kansakoulu voi tarkoittaa seuraavia kansakouluja:
Allsvenskanin kausi 2016
Allsvenskanin kausi 2016 on Ruotsin jalkapallon korkeimman sarjatason, Allsvenskanin, 92. kausi. Kausi alkoi 2. huhtikuuta 2016 ja se päättyy marraskuussa 2016.
Hugo Dietsche
Hugo Dietsche (s. 31. maaliskuuta 1963) on sveitsiläinen kilpauransa päättänyt kreikkalais-roomalaisen tyylin painija. Hän kilpaili 62 kilon sarjassa.
Dietsche sijoittui kuudenneksi EM-kilpailuissa 1984. Myöhemmin samana vuonna hän saavutti olympiapronssia Los Angelesissa. Vuoden 1986 EM-kisoissa hän saavutti myös pronssimitalin. Tämän jälkeen hänen ainoa saavuttamansa arvokisamitali oli EM-hopea vuonna 1992. Dietsche päätti uransa saman vuoden olympiakisoihin Barcelonassa, missä hän oli kahdeksas. Kahdeksanneksi hän sijoittui myös Soulin kesäolympialaisissa 1988.
Nykyaikainen viisiottelu kesäolympialaisissa 2016 – miesten yksilökilpailu
Nykyaikaisen viisiottelun miesten turnaus Rio de Janeiron olympialaisissa 2016 käytiin 18. – 20. elokuuta. Kilpailut käytiin kolmella eri areenalla: uinti käytiin Centro Aquático de Deodorolla, Estádio de Deodorolla ratsastus ja ampumajuoksu sekä Arena da Juventudella miekkailu. Kilpailun voitti venäläinen Aleksandr Lesun ennen ukrainalaista Pavel Tymošenkoa ja meksikolaista Ismael Hernándezia.
Päämäärien valtakunta
Päämäärien valtakunta on Immanuel Kantin luoma moraalifilosofinen ajatuskoe. Sillä tarkoitetaan kaikkien eettisten subjektien muodostamaa ideaaliyhteisöä, jossa jokainen jäsen olisi saavuttanut tahdon autonomian. Tällaisessa valtakunnassa jokainen olisi yhtä aikaa sekä hallitsija (lakiasäätävä elin) että alamainen (lakia noudattava jäsen).
Kant esitteli termin teoksessaan Moraalin metafysiikan perustus (1785).
Kuljun kansakoulu
Kuljun kansakoulu voi tarkoittaa seuraavia kansakouluja:
Hr. Ms. Holland (1896)
Hr. Ms. Holland oli Alankomaiden kuninkaallisen laivaston Holland-luokan panssarikansiristeilijä.
Valmistus
Alus tilattiin Amsterdamin telakalta, missä köli laskettiin 1. tammikuuta 1895. Alus laskettiin vesille 4. lokakuuta 1896 ja otettiin palvelukseen 1. heinäkuuta 1898.
Palvelus
Alus lähti Den Helderistä 7. tammikuuta 1899 Hollannin Itä-Intiaan. Vuonna 1900 alus lähetettiin yhdessä Hr.Ms. Piet Heinin ja Hr. Ms. Koningin Wilhelmina der Nederlandenin kanssa Boksarikapinan aikana Shanghaihin suojaamaan alueella olevia eurooppalaisia sekä Alankomaiden etuja. Hollandin maihin lähettämä osasto osallistui Ranskan Shanghain lähetysaseman, jossa oli joukko alankomaalaisia, suojaamiseen. Lokakuun puolivälissä alus palasi Koningin Wilhelmina der Nederlanin kanssa Hollannin Itä-Intiaan.
Vuonna 1910 alus saattoi Hr. Ms. Hertog Hendrikin kanssa Hr. Ms. Noord Brabantia, joka oli osunut 31. toukokuuta kariin matkalla Surabayaan. Törmäyksessä osa aluksen tiloista oli täyttynyt vedellä. Vaurioitunut alus kykeneni kuitenkin matkaamaan omin voimin ilman hinausta.
Holland lähetettiin 1911 uudelleen Shanghaihin suojaamaan eurooppalaisia Kiinan keisarikunnan luhistuessa. Alus saapui Shanghaihin 4. marraskuuta. Vuonna 1912 alus edusti Alankomaiden kuningatarta Jokohamassa Japanin keisarin Meijin hautajaisissa.
Alus poistettiin palveluksesta vuonna 1920.
Adam
Adam on yleinen etu- ja sukunimi, joka juontaa juurensa Aadamiin, Raamatun mukaan ensimmäiseen Jumalan luomaan ihmiseen. Adam-nimillä ja lyhenteillä tunnetaan myös lukuisia muita asioita. Suomessa nimi on käytössä myös muunnelmana Aatami.
Suomessa nimi Adam on Digi- ja väestötietoviraston tietojen mukaan annettu vuoden 2019 loppuun mennessä 4 546 miehelle ja noin 70 naiselle. Muodossa Aadam nimi on annettu noin 240 miehelle ja alle 15 naiselle. Adamin nimipäivä on suomenruotsalaisessa kalenterissa 24. joulukuuta.
Silvio Camboni
thumb|Silvio Camboni [[Quebec|Quebecissä vuonna 2015]]
Silvio Camboni (s. 4. syyskuuta 1967 Santadi, Italia) on italialainen sarjakuvapiirtäjä. Hän on koulutukseltaan arkkitehti ja toimittaja. Camboni on tullut tunnetuksi sarjakuva-alalla enimmäkseen Disneyn sarjakuvista.
Camboni on luonut ankka-maailmaan monta uutta hahmoa, esim: Massu (lokki Ankportin tarinoissa), Isidor, Hailimarja, Von Kvak ja Tonttula.
René Bonino
René Joseph Bonino (14. tammikuuta 1930 Saulieu – 18. elokuuta 2016 Autun) oli ranskalainen pikajuoksija.
Gulliverin retket (albumi)
Gulliverin retket on Kari Peitsamon kahdeksas albumi vuodelta 1981. Levy uudelleenjulkaistiin vuonna 1989 LP:nä ja CD:nä; kyseessä on ensimmäinen Peitsamon CD-julkaisu. Peitsamon aiemmista soololevyistä poiketen levy on soitettu sähkökitaralla. Aku Ankkuli on levyttänyt omat versionsa levyn kappaleista Volkswagen, Anna vielä aikaa, Huomenta rock'n'roll, Takaisin Siuroon, Hae lakkaa satamasta, Gulliverin retket, Albert ja Mississippi, viimeisen yhdessä Peitsamon kanssa. Myös Yari on levyttänyt oman version kappaleesta Anna vielä aikaa.
René Bonino
Parhaimmillaan 10,5 sekuntiin 100 metriä juossut Bonino saavutti EM-hopeaa Bernissä 1954 hävittyään saksalaiselle Heinz Füttererille. Bonino kilpaili 100 metrillä ja pikaviestissä kaksissa kesäolympialaisissa, Helsingissä 1952 ja Melbournessa 1956. Helsingissä Ranskan pikaviestijoukkue oli viides.
Gulliverin retket (albumi)
Kappaleet
A-puoli B-puoli
Kaikki sävellykset, sanoitukset ja sovitukset Kari Peitsamo
Pahkamäen kansakoulu
Pahkamäen kansakoulu voi tarkoittaa seuraavia kansakouluja:
Sirkan kansakoulu
Sirkan kansakoulu voi tarkoittaa seuraavia kansakouluja:
Kuppilat kuntoon, Hans Välimäki!
Kuppilat kuntoon, Hans Välimäki! on suomalainen tositelevisiosarja. Ohjelman pääosassa on kokki Hans Välimäki. Ohjelman formaatti perustuu Gordon Ramsayn Kurjat kuppilat -sarjaan.
Aiemmin Suomessa tehtiin neljä tuotantokautta Jyrki Sukulan luotsaamaa Kuppilat kuntoon, Jyrki Sukula! -ohjelmaa, ennen kuin Hans Välimäki aloitti ohjelman vetäjänä.
Ensimmäinen tuotantokausi
5. tuotantokausi koko Kuppilat kuntoon -sarjassa.
Toinen tuotantokausi
6. tuotantokausi koko Kuppilat kuntoon -sarjassa.
Lähteet
Vierumäen kansakoulu
Vierumäen kansakoulu voi tarkoittaa seuraavia kansakouluja:
Keltanen
Keltanen on sukunimi, joka on muun muassa seuraavilla suomalaisilla henkilöillä:
Yser
Yser on 78 kilometriä pitkä joki, joka saa alkunsa Pohjois-Ranskasta Nordin departementista, virtaa Belgiaan ja laskee Pohjanmereen Belgian Nieuwpoortissa.
Cookinsaarten jalkapallomaajoukkue
Cookinsaarten jalkapallomaajoukkue edustaa Cookinsaaria jalkapallon kansainvälisissä maaotteluissa. Se on eräs maailman huonoiten menestyneistä maajoukkueista. 17. heinäkuuta 2014 julkaistulla FIFA:n rankinglistalla joukkueen sijoitus oli 206. Joukkueen takana oli vain kolme joukkuetta. .
Yser
Joen lähellä käytiin ensimmäisen maailmansodan aikana Yserin taistelu.
Cookinsaarten jalkapallomaajoukkue
Joukkue ei ole koskaan selviytynyt maailmanmestaruuskilpailujen lopputurnaukseen. Oseanian mestaruusturnauksessa se on pelannut kahdesti (1998 ja 2000), mutta jäi molemmilla kerroilla ensimmäiselle kierrokselle. Eteläisen Tyynenmeren kisoihin, joka viimeksi toimi sekä Oseanian mestaruuskilpailujen karsintana että MM-karsintojen esiturnauksena, se on osallistunut kolmesti (1971, 2000 ja 2007), mutta joka kerralla taival katkesi alkulohkoon.
Cookinsaaret ei ole itsenäinen valtio, vaan virallisesti Uuden-Seelannin itsehallintoalue, eikä sillä ole varsinaista kansalaisuutta tai kansalaisilla passeja. Joukkueessa pelaa pääasiassa Uuden-Seelannin kansalaisia.
Juoksu
pienoiskuva|[[Jeanette Kwakye yleisurheilun sisäratojen maailmanmestaruuskilpailuissa]] pienoiskuva|Juokseva [[jänis]]
Juoksu on useimpien jalallisten maaeläinten ja ihmisen nopein tapa liikkua ilman apuvälineitä. Juoksu määritellään tavaksi liikkua kävelyä nopeammin pikaisin askelin siten, että ihmisellä molemmat jalat ovat ilmassa ennen kuin seuraavaksi askeltava jalka osuu maahan. Juoksu on myös suosittu tapa kuntoilla ja urheilla. Hölkkä on hidasta juoksua.
Tekniikka
pienoiskuva|400px|Juoksuaskelen vaiheet. Juoksutekniikka riippuu yksilön rakenteesta ja juostavasta matkasta. Juoksutekniikka perustuu askelpituuteen ja askeltiheyteen, joiden yhteisvaikutuksesta syntyy juoksunopeus. Askelpituus jakautuu kolmeen osaan. Irtoamispituus on juoksijan massakeskipisteen ja jalan välinen etäisyys jalan irrotessa alustalta. Lentopituus on juoksijan ilmassa kulkema matka. Alastulopituus on horisontaalinen pituus massakeskipisteestä jalan maahantulokohtaan.
Juoksuaskel jakautuu eri vaiheisiin. Suomen Urheiluliiton valmennusoppaiden antamat nimet vaiheille ovat takatuki, takalento, etulento ja etutuki. Jarmo Ahosen jaottelun mukaan vaiheet ovat kuormitusvaihe, ponnistusvaihe, lentovaihe, eteenpäinheilahdusvaihe ja jalan laskeutumisvaihe.
Juoksun perustekniikat ovat päkiäjuoksu, kantapääjuoksu ja keskiosajuoksu. Ne on nimetty sen mukaan, mikä jalkaterän osa koskettaa ensin maata. Lyhyet matkat juostaan usein päkiäjuoksulla. Pidemmät matkat juostaan kantapääjuoksulla tai keskiosajuoksulla. Keskiosajuoksussa koko jalkapohja laskeutuu alkukontaktivaiheessa alustalle, ja ylävartalo on hiukan enemmän eteenpäin suuntautunut kuin kantajuoksussa, jossa ylävartalo on pystysuorassa. Keskiosajuoksussa jalkaterästä alustaa koskettaa ensin viidennen jalkapöytäluun kärkipää ja sitten ensimmäinen jalkapöytäluu. Kantapään laskeuduttua alustalle syntyy nopea joustopronaatio, joka vaimentaa iskua.
Juoksun kiihdytysvaiheessa juoksija nojaa voimakkaasti eteenpäin. Juoksija palaa pystyasentoon, kun vauhti on vakioitunut ja ylävartalo pysyy varmasti alavartalon mukana.
Biometrinen passi
thumb| Biometrinen passi tai biopassi on passi, jossa on RFID-sirulle tallennettuna passin omistajan biologisia tietoja, tavallisesti kasvokuva ja sormenjälki, sekä perinteiset henkilötiedot kuten nimi, syntymäaika ja kansalaisuus. Lisäksi sirulla on passin numero ja salausavaimia kommunikoinnin salaamiseen lukijan kanssa. Passin nimitys tulee siitä, että siinä sovelletaan biometristä tunnistusta.
Hirvensalon linja-autoturma
Hirvensalon linja-autoturma tapahtui 25. toukokuuta 1940 Hirvensalossa Turun lounaispuolella linja-auton suistuessa tieltä mereen jarrujen petettyä. Turmassa kuoli 17 ihmistä.
Onnettomuus
Saariston Auto Oy:n Chevrolet-merkkinen linja-auto lähti lauantaina kello 12.00 Turusta Kakskertaan aikataulunmukaiselle vuorolleen. Kuljettaja oli linja-autoa 16 vuotta ajanut kokenut ammattilainen. Auto, jossa oli 12 istumapaikkaa, oli rekisteröity 24 henkilölle. Autoon oli kuljettajan lisäksi ahtautunut 36 matkustajaa. Monet olivat matkalla Turun saaristossa olevalle huvilalleen sunnuntaipäivän viettoon. Kaikki halukkaat eivät mahtuneet autoon, vaan he joutuivat odottamaan seuraavaa autoa.